CELEX: 32020D1714
Language: hr
Date: 2020-11-16 00:00:00
Title: Provedbena odluka Komisije (EU) 2020/1714 оd 16. studenoga 2020. o izmjeni Provedbene odluke (EU) 2019/1119 u pogledu ispitne metodologije za određene hibridne električne osobne automobile bez punjenja iz vanjskog izvora i kako bi se uzela u obzir uporaba alternativnih goriva i Provedbene odluke (EU) 2020/1339 u pogledu stražnjih pozicijskih svjetala (Tekst značajan za EGP)

17.11.2020   
               
               
                  HR
               
               
                  Službeni list Europske unije
               
               
                  L 384/9
               
            
         PROVEDBENA ODLUKA KOMISIJE (EU) 2020/1714
         оd 16. studenoga 2020.
         o izmjeni Provedbene odluke (EU) 2019/1119 u pogledu ispitne metodologije za određene hibridne električne osobne automobile bez punjenja iz vanjskog izvora i kako bi se uzela u obzir uporaba alternativnih goriva i Provedbene odluke (EU) 2020/1339 u pogledu stražnjih pozicijskih svjetala
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (1), a posebno njezin članak 11. stavak 4.,
         budući da:
         
                     (1)
                  
                  
                     Proizvođači Audi AG, Bayerische Motoren Werke AG, Daimler AG, FCA Italy S.p.A, Ford-Werke GmbH, Honda Motor Europe Ltd, Hyundai Motor Europe Technical Center GmbH, Jaguar Land Rover Ltd, OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s., Toyota Motor Europe i Volkswagen Nutzfahrzeuge zajedno su 7. veljače 2020. podnijeli zahtjev („prvi zahtjev”) da se, u skladu s člankom 12.a Provedbene uredbe Komisije (EU) br. 725/2011 (2), izmijeni Provedbena odluka Komisije (EU) 2019/1119 (3) kako bi se izmijenila ispitna metodologija za određena hibridna električna osobna vozila bez punjenja iz vanjskog izvora (NOVC-HEV-ove) kategorije M1.
                  
               
                     (2)
                  
                  
                     Proizvođači FCA Italy S.p.A, Jaguar Land Rover Ltd., OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s. i Ford-Werke GmbH zajedno su 21. travnja 2020. podnijeli zahtjev („drugi zahtjev”) da se, u skladu s člankom 12.a Provedbene uredbe Komisije (EU) br. 725/2011, izmijeni Provedbena odluka Komisije (EU) 2019/1119 kako bi se uzela u obzir uporaba ukapljenog naftnog plina (UNP), stlačenog prirodnog plina (SPP) i etanola (E85).
                  
               
                     (3)
                  
                  
                     Komisija je ocijenila oba zahtjeva u skladu s člankom 11. Uredbe (EU) 2019/631, Provedbenom uredbom (EU) br. 725/2011 i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 i Uredbom (EU) br. 510/2011 (revizija iz srpnja 2018. (V2)) (4).
                  
               
                     (4)
                  
                  
                     U prvom zahtjevu podnositelji zahtjeva traže izmjenu ispitne metodologije utvrđene u Prilogu Provedbenoj odluci (EU) 2019/1119 kako bi se uvjeti ispitivanja osobnih automobila pogonjenih motorima s unutarnjim izgaranjem mogli primijeniti na NOVC-HEV-ove za koje se smiju koristiti neispravljene izmjerene vrijednosti potrošnje goriva i emisija CO2 u skladu s točkom 1.1.4. Dodatka 2. Potprilogu 8. Prilogu XXI. Uredbi Komisije (EU) 2017/1151 (5).
                  
               
                     (5)
                  
                  
                     Kako bi poduprli svoj zahtjev, podnositelji zahtjeva dostavili su dokaze da se zbog niskog stupnja elektrifikacije konkretne kategorije NOVC-HEV-ova ne može utvrditi statistički značajan koeficijent korekcije CO2 iz točke 4.1.2. Priloga Provedbenoj odluci (EU) 2019/1119.
                  
               
                     (6)
                  
                  
                     S obzirom na iznesene argumente i nizak stupanj elektrifikacije, NOVC-HEV-ovi za koje se smiju koristiti nekorigirane izmjerene vrijednosti potrošnje goriva i emisija CO2 u skladu s točkom 1.1.4. Dodatka 2. Potprilogu 8. Prilogu XXI. Uredbi Komisije (EU) 2017/1151 trebali bi se, za svrhu izračuna uštede CO2 ostvarene primjenom predmetne inovativne tehnologije, smatrati ekvivalentnima vozilima s pogonom na motore s unutarnjim izgaranjem. Stoga bi se uvjeti ispitivanja osobnih automobila pogonjenih motorima s unutarnjim izgaranjem, utvrđeni u Prilogu Provedbenoj odluci (EU) 2019/1119, trebali primjenjivati na tu konkretnu kategoriju NOVC-HEV-ova. Ispitna metodologija za druge NOVC-HEV-ove trebala bi ostati nepromijenjena.
                  
               
                     (7)
                  
                  
                     U pogledu drugog zahtjeva opravdano je objasniti ispitnu metodologiju dodavanjem faktora konverzije goriva i faktora potrošnje električne energije za UNP i SPP. Međutim, s obzirom na ograničenu dostupnost goriva E85 na tržištu Unije u cjelini ne smatra se opravdanim razlikovanje toga goriva od benzina za potrebe ispitne metodologije.
                  
               
                     (8)
                  
                  
                     S obzirom na nove informacije o faktorima korisnosti svjetala za skretanje i svjetala za dodatno osvjetljenje kuta skretanja primjereno je postojeće faktore korisnosti navedene za ta svjetla u Provedbenoj odluci (EU) 2019/1119 zamijeniti konzervativnijim faktorima utvrđenima u Provedbenoj odluci Komisije (EU) 2020/1339 (6).
                  
               
                     (9)
                  
                  
                     Kako bi se osigurala pravna sigurnost, proizvođači bi tijekom određenog razdoblja trebali moći podnijeti zahtjeve za certifikaciju uštede CO2 homologacijskim tijelima u skladu s verzijom Provedbene odluke (EU) 2019/1119 od 28. lipnja 2019. Izmjene utvrđene u ovoj Odluci ne utječu na valjanost certifikacija dodijeljenih u skladu s tom verzijom Provedbene odluke (EU) 2019/1119.
                  
               
                     (10)
                  
                  
                     U zahtjevu koji je odobren Provedbenom odlukom (EU) 2020/1339 pruženi su dokazi koji pokazuju da uporaba učinkovitih LED svjetala u stražnjim pozicijskim svjetlima ne prelazi prag prodora na tržište iz članka 2. stavka 2. točke (a) Provedbene uredbe Komisije (EU) br. 427/2014 (7) te da su ta svjetla stoga trebala biti obuhvaćena područjem primjene Provedbene odluke (EU) 2020/1339. Stoga je primjereno izmijeniti tu odluku kako bi se uključila stražnja pozicijska svjetla.
                  
               
                     (11)
                  
                  
                     Budući da se ušteda CO2 certificirana u skladu s Provedbenom odlukom (EU) 2019/1119 može uzeti u obzir pri izračunu prosječnih specifičnih emisija proizvođača od kalendarske godine 2021., ova Odluka trebala bi odmah stupiti na snagu.
                  
               
                     (12)
                  
                  
                     Provedbene odluke (EU) 2019/1119 i (EU) 2020/1339 trebalo bi stoga na odgovarajući način izmijeniti,
                  
               DONIJELA JE OVU ODLUKU:
         
            Članak 1.
            Izmjene Provedbene odluke (EU) 2019/1119
            Provedbena odluka (EU) 2019/1119 mijenja se kako slijedi:
            
                        (1)
                     
                     
                        u članku 4. umeće se sljedeći stavak 2.a:
                        
                                    „2.a
                                 
                                 
                                    Ako se inovativna tehnologija ugrađuje u dvogorivna vozila ili vozila prilagodljiva gorivu, homologacijsko tijelo bilježi uštede CO2 kako slijedi:
                                    
                                                (a)
                                             
                                             
                                                kad je riječ o dvogorivnim vozilima koja rade na benzin i plinovita goriva, uštede CO2 bilježe se za UNP ili SPP;
                                             
                                          
                                                (b)
                                             
                                             
                                                kad je riječ vozilima prilagodljivima gorivu koja rade na benzin i E85, uštede CO2 bilježe se za benzin.”;
                                             
                                          
                              
                  
                        (2)
                     
                     
                        članak 5. zamjenjuje se sljedećim:
                        
                           „Članak 5.
                           Prijelazno razdoblje i oznake ekoinovacije
                           
                              (1)   Do 24. ožujka 2021. proizvođač može od homologacijskog tijela zatražiti certifikaciju ušteda CO2 u skladu s verzijom ove Odluke od 28. lipnja 2019. U tom slučaju u homologacijsku dokumentaciju unosi se oznaka ekoinovacije br. 28.
                           
                           
                              (2)   Ako proizvođač od homologacijskog tijela zatraži certifikaciju ušteda CO2 u skladu s ovom Odlukom bez upućivanja na njezinu verziju od 28. lipnja 2019., u homologacijsku dokumentaciju unosi se oznaka ekoinovacije br. 37.
                           
                           
                              (3)   Uštede CO2 zabilježene upućivanjem na oznaku ekoinovacije br. 28 ili br. 37 mogu se uzeti u obzir pri izračunu prosječnih specifičnih emisija proizvođača počevši od kalendarske godine 2021.”;
                           
                        
                     
                  
                        (3)
                     
                     
                        Prilog se mijenja kako slijedi:
                        
                                    (a)
                                 
                                 
                                    točka 2. mijenja se kako slijedi:
                                    
                                                i.
                                             
                                             
                                                unos CF zamjenjuje se sljedećim:
                                                
                                                             
                                                         
                                                         
                                                            „CF – faktor konverzije iz tablice 5.”;
                                                         
                                                      
                                          
                                                ii.
                                             
                                             
                                                unos VPe zamjenjuje se sljedećim:
                                                
                                                             
                                                         
                                                         
                                                            „VPe – potrošnja stvarne energije kako je utvrđeno u tablici 4.”;
                                                         
                                                      
                                          
                              
                                    (b)
                                 
                                 
                                    točka 4.1.1. mijenja se kako slijedi:
                                    
                                                i.
                                             
                                             
                                                naslov se zamjenjuje sljedećim:
                                                
                                                            „4.1.1.
                                                         
                                                         
                                                            
                                                               Osobni automobili pogonjeni motorima s unutarnjim izgaranjem i NOVC-HEV-ovi kategorije M1 za koje se mogu upotrebljavati nekorigirane izmjerene vrijednosti potrošnje goriva i emisija CO2 u skladu s točkom 1.1.4. Dodatka 2. Potprilogu 8. Prilogu XXI. Uredbi (EU) 2017/1151”;
                                                         
                                                      
                                          
                                                ii.
                                             
                                             
                                                tablica 4. zamjenjuje se sljedećim:
                                                
                                                   „Tablica 4.
                                                
                                                
                                                   Potrošnja stvarne energije
                                                
                                                
                                                            Tip motora
                                                         
                                                         
                                                            Potrošnja stvarne energije (VPe) [l/kWh]
                                                         
                                                      
                                                            Benzin/E85
                                                         
                                                         
                                                            0,264
                                                         
                                                      
                                                            Benzin/E85 s turbopuhalom
                                                         
                                                         
                                                            0,280
                                                         
                                                      
                                                            Dizel
                                                         
                                                         
                                                            0,220
                                                         
                                                      
                                                            UNP
                                                         
                                                         
                                                            0,342
                                                         
                                                      
                                                            UNP s turbopuhalom
                                                         
                                                         
                                                            0,363
                                                         
                                                      
                                                             
                                                         
                                                         
                                                            Potrošnja stvarne energije (VPe) [m3/kWh]
                                                         
                                                      
                                                            SPP (G20)
                                                         
                                                         
                                                            0,259
                                                         
                                                      
                                                            SPP (G20) s turbopuhalom
                                                         
                                                         
                                                            0,275”;
                                                         
                                                      
                                          
                                                iii.
                                             
                                             
                                                riječi „CF: faktor konverzije (l/100 km) - (g CO2/km) [gCO2/l], kako je definiran u tablici 5.” zamjenjuju se sljedećim:
                                                
                                                             
                                                         
                                                         
                                                            „CF: faktor konverzije kako je definiran u tablici 5.”;
                                                         
                                                      
                                          
                                                iv.
                                             
                                             
                                                tablica 5. zamjenjuje se sljedećim:
                                                „Tablica 5.
                                                
                                                
                                                   Faktor konverzije goriva
                                                
                                                
                                                            Vrsta goriva
                                                         
                                                         
                                                            Faktor konverzije (CF) [gCO2/l]
                                                         
                                                      
                                                            Benzin/E85
                                                         
                                                         
                                                            2 330 
                                                         
                                                      
                                                            Dizel
                                                         
                                                         
                                                            2 640 
                                                         
                                                      
                                                            UNP
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Faktor konverzije (CF) [gCO2/m3]
                                                         
                                                      
                                                            SPP (G20)
                                                         
                                                         
                                                            1 795 ”;
                                                         
                                                      
                                          
                                                v.
                                             
                                             
                                                u tablici 6. unosi za svjetlo za skretanje i dodatno osvjetljenje kuta skretanja zamjenjuju se sljedećim:
                                                
                                                            „svjetlo za skretanje
                                                         
                                                         
                                                            0,019
                                                         
                                                      
                                                            dodatno osvjetljenje kuta skretanja
                                                         
                                                         
                                                            0,039”;
                                                         
                                                      
                                          
                              
                                    (c)
                                 
                                 
                                    točka 4.1.2. mijenja se kako slijedi:
                                    
                                                i.
                                             
                                             
                                                naslov se zamjenjuje sljedećim:
                                                
                                                            „4.1.2.
                                                         
                                                         
                                                            
                                                               NOVC-HEV-ovi koji nisu obuhvaćeni područjem primjene točke 4.1.1.”;
                                                         
                                                      
                                          
                                                ii.
                                             
                                             
                                                naslov tablice 7. zamjenjuje se sljedećim:
                                                
                                                             
                                                         
                                                         
                                                            „Učinkovitost istosmjerno-istosmjernog pretvarača za različite strukture svjetla vozila”;
                                                         
                                                      
                                          
                              
                                    (d)
                                 
                                 
                                    točka 4.2. mijenja se kako slijedi:
                                    
                                                i.
                                             
                                             
                                                naslov točke 4.2.1. zamjenjuje se sljedećim:
                                                
                                                            „4.2.1.
                                                         
                                                         
                                                            
                                                               Osobni automobili pogonjeni motorima s unutarnjim izgaranjem i NOVC-HEV-ovi kategorije M1 za koje se mogu upotrebljavati nekorigirane izmjerene vrijednosti potrošnje goriva i emisija CO2 u skladu s točkom 1.1.4. Dodatka 2. Potprilogu 8. Prilogu XXI. Uredbi (EU) 2017/1151”;
                                                         
                                                      
                                          
                                                ii.
                                             
                                             
                                                naslov točke 4.2.2. zamjenjuje se sljedećim:
                                                
                                                            „4.2.2.
                                                         
                                                         
                                                            
                                                               NOVC-HEV-ovi koji nisu obuhvaćeni područjem primjene točke 4.2.1.”.
                                                         
                                                      
                                          
                              
                  
         
            Članak 2.
            Izmjene Provedbene odluke (EU) 2020/1339
            Provedbena odluka (EU) 2020/1339 mijenja se kako slijedi:
            
                        (1)
                     
                     
                        u članku 1. dodaje se sljedeća točka (n):
                        
                                    „(n)
                                 
                                 
                                    stražnje pozicijsko svjetlo.”;
                                 
                              
                  
                        (2)
                     
                     
                        Prilog se mijenja kako slijedi:
                        
                                    (a)
                                 
                                 
                                    u tablici 3. dodaje se sljedeći unos:
                                    
                                                „stražnje pozicijsko svjetlo
                                             
                                             
                                                12”;
                                             
                                          
                              
                                    (b)
                                 
                                 
                                    u tablici 4. dodaje se sljedeći unos:
                                    
                                                „stražnje pozicijsko svjetlo
                                             
                                             
                                                0,36”.
                                             
                                          
                              
                  
         
            Članak 3.
            Stupanje na snagu
            Ova Odluka stupa na snagu sedmog dana od dana objave u Službenom listu Europske unije.
         
         
            Sastavljeno u Bruxellesu 16. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 111, 25.4.2019., str. 13.
         
         
            (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
         
            (3)  Provedbena odluka Komisije (EU) 2019/1119 оd 28. lipnja 2019. o odobrenju učinkovitih vanjskih svjetala vozila sa svjetlećim diodama (LED) za upotrebu u vozilima s motorom s unutarnjim izgaranjem i hibridnim električnim vozilima bez vanjskog punjenja kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 176, 1.7.2019., str. 67.).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Uredba Komisije (EU) 2017/1151 od 1. lipnja 2017. o dopuni Uredbe (EZ) br. 715/2007 Europskog parlamenta i Vijeća o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila, o izmjeni Direktive 2007/46/EZ Europskog parlamenta i Vijeća, Uredbe Komisije (EZ) br. 692/2008 i Uredbe Komisije (EU) br. 1230/2012 te stavljanju izvan snage Uredbe Komisije (EZ) br. 692/2008 (SL L 175, 7.7.2017., str. 1.).
         
            (6)  Provedbena odluka Komisije (EU) 2020/1339 оd 23. rujna 2020. o odobrenju, u skladu s Uredbom (EU) 2019/631 Europskog parlamenta i Vijeća, učinkovitih vanjskih svjetala vozila sa svjetlosnim diodama kao inovativne tehnologije za smanjenje emisija CO2 iz određenih lakih gospodarskih vozila u vezi s Globalno usklađenim ispitnim postupkom za laka vozila (SL L 313, 28.9.2020., str. 4.).
         
            (7)  Provedbena uredba Komisije (EU) br. 427/2014 od 25. travnja 2014. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz lakih gospodarskih vozila u skladu s Uredbom (EU) br. 510/2011 Europskog parlamenta i Vijeća (SL L 125, 26.4.2014., str. 57.).